Det var med højt humør og skrål og sang, at 400 indskolingselever var inviteret hen på Vesthimmerlands Museum onsdag. Her stod Sigurd Barrett for at synge sig gennem danmarkshistorien med de mange spændte børn. Koncerten er bare et af flere arrangementer på Vesthimmerlands Museum, hvor man får muligheden for at lære lidt om Danmarks historie. Det er i samarbejde med DR's satsning "Historien om Danmark", at museet har sørget for arrangementer hele sommeren. - 2017 bliver nationalt set et massivt historie år, men i Vesthimmerland i særdeleshed. Her tilfører vi et lokalt twist, idet det forud for de enkelte afsnit vil være muligt at deltage i arrangementer af vidt forskellig karakter, som spejler den nationale fortælling lokalt, skriver Maria Clement Hagstrup, der er museumsinspektør på Vesthimmelands Museum i en pressemeddelelse.

Referat:
På Vesthimmerlands Museum fik 400 børn fornøjelsen af at synge sammen med Sigurd Barrett, mens de lærte om danmarkshistorien.